Марко Ганчев
Безопасната игла

chitanka.info

Безопасната игла е ясна:

тя е всъщност бившата опасна,

но превита, и не като лък,

а превита в пълен кръг,

след което донемайкъде

ясно е, че няма да боде

колкото стрелите от колчана.

И все пак държат я закопчана…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.